หุ้นไทย8พ.ย.ปิดบวก9.34จุด
หุ้นไทยบวกต่อปิดตลาด 1,049.79 จุด เพิ่มขึ้น 9.34จุด มูลค่าการซื้อขาย 43,173.03 ล้านบาท นักวิเคราะห์คาดพรุ่งนี้ยังผันผวนรุนแรงต่อ
8 พ.ย. 2553

หุ้นไทยบวกต่อปิดตลาด 1,049.79 จุด เพิ่มขึ้น 9.34จุด มูลค่าการซื้อขาย 43,173.03 ล้านบาท นักวิเคราะห์คาดพรุ่งนี้ยังผันผวนรุนแรงต่อ
ดัชนีตลาดหลักทรัพย์แห่งประเทศไทยวันที่ 8 พ.ย. เคลื่อนไหวหวือหวาตลอดทั้งวัน โดยปิดตลาดที่จุดสูงสุดของวัน ที่ 1,049.79 จุด ปรับเพิ่มขึ้น 9.34 จุด หลังจากการลงไปแตะที่ 1,036.49 จุด ในการซื้อขายเมื่อช่วงเช้า มูลค่าการซื้อขาย 43,173.03 ล้านบาท
นายรักพงศ์ ไชยศุภรากุล ผู้จัดการ ส่วนวิจัยและเศรษฐกิจกลยุทธ์ ฝ่ายวิจัย บริษัทหลักทรัพย์ (บล.) เคจีไอ (ประเทศไทย) กล่าวว่า วันนี้หุ้นไทยผัวผวนมาก โดยเปวี่ยงขึ้นลงรุนแรง ซึ่งเป็นทิศทางเดียวกันกับตลาดหุ้นในภูมิภาค เพราะมีทั้งแรงขายทำกำไร หลังจากที่ดัชนีปรับเพิ่มขึ้นไป 60 จุด เมื่อสัปดาห์ก่อน ขณะที่ยังมีแรงซื้อจากนักลงทุนต่างชาติ จากมาตรการ QE ของสหรัฐอเมริกา 
นอกจากนี้ นายรักพงศ์ กล่าวว่า ในวันพรุ่งนี้ดัชนีหุ้นไทยจะยังคงผันผวนรุนแรงเช่นนี้ต่อไป และตราบใดที่เม็เงินจากมาตรการ QE ยังอยู่ในระบบ ทำให้หุ้นไทยยังอยู่ในแนวโน้มขาขึ้นต่อไป แต่คงจะอยู่ในกรอบจำกัด